**ПРОЕКТ ЗА ПУБЛИКУВАНЕ**

**НА**

**НОВ ПРАВИЛНИК ЗА УСТРОЙСТВОТО И ДЕЙНОСТТА НА**

**ОП „ОРГАНИЗАЦИЯ И КОНТРОЛ НА ТРАНСПОРТА”**

**Вносител: Здравко Димитров – Кмет на община Пловдив**

**Проект**

Съгласно чл.26, ал.4, изр.2 от Закона за нормативните актове, в законоустановения срок от 14 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Правилника на е-mаil адрес: [t\_yurieva@plovdiv.bg](mailto:t_yurieva@plovdiv.bg) или в деловодството на община Пловдив, пл. „Стефан Стамболов” № 1.

**МОТИВИ:**

**I. МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НОВ ПРАВИЛНИК ЗА УСТРОЙСТВОТО И ДЕЙНОСТТА НА ОП „ОРГАНИЗАЦИЯ И КОНТРОЛ НА ТРАНСПОРТА”.**

**1. Причини, които налагат приемането на нов Правилник за устройството и дейността на ОП „Организация и контрол на транспорта“.**

Народното събрание на РБ прие изменение и допълнение на Закона за автомобилните превози - обнародван в ДВ бр.60 от 2020 г., в сила от 01.01.2021г. Промяната касае издаването на удостоверение за регистрация на търговци желаещи да извършват таксиметров превоз на пътници /чл.12 от ЗАП/.Уредена е нова процедура, в която правомощието за издаване на удостоверението е предоставено на Кмета на общината или оправомощено от него длъжностно лице. Намерението на община Пловдив е тази функция да бъде включена в предмета на дейност на ОП “Организация и контрол на транспорта”, като за оправомощено лице по смисъла на закона - чл. 12, ал.2 от ЗАП да бъде определен директорът на общинското предприятие. ОП “Организация и контрол на траспорта” разполага с необходимите експерти и технически средства за извършване на дейностите по издаване и валидиране на искането за извършване на таксиметров превоз на пътници. В тази връзка директорът на предприятието представя мотивирано предложение до общинската администрация вх.№21-ОПР-148/21.01.2021г. за промени в Правилника за устройството и дейността на ОП “Организация и контрол на транспорта”, както и актуално Приложение №1 и Приложение №2, неразделна част от него.

Освен предложените от директора на предприятието изменения в правилника, е належащо текстовете на същия да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство.

С оглед на всичко изложено дотук, целесъобразно и законосъобразно се явява приемането на нов Правилник за устройството и дейността на ОП „Организация и контрол на транспорта“, който ще отмени стария Правилник, ведно с Приложение №1 Организационна структура на ОП „Организация и контрол на транспорта“ и Приложение №2 „Опис на ДМА към 30.06.2020г.“. Това налага приемането на актуално Приложение № 2 ДМА към 31.12.2020г.“, и съответно на Приложение №1, въпреки че същото не се променя, тъй като 1 щатна бройка на лицето, което ще изготвя удостоверенията ще доведе до промяна в щатното разписание, а не в структурата на предприятието.

**При изработването на проекта за приемане на новия Правилник за устройството и дейността на ОП “Организация и контрол на транспорта” са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.**

**Принцип на необходимост** – с приемането нанов Правилник за устройството и дейността на ОП “Организация и контрол на транспорта” се отговаря адекватно с наличните механизми в община Пловдив на приетия нов ред за издаване на удостоверение за регистрация на таксиметров превоз на пътници в Закона за автомобилните превози. На следващо място текстовете на правилника ще бъдат приведени в съответствиие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС, както и актуализация на Приложения №1 и №2 към Правилника.

**Принципът на обоснованост** – приемането на нов Правилник за устройството и дейността на ОП “Организация и контрол на транспорта” се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка чл.12 от Закона за автомобилните превози, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК, както и разпоредбите на чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица и експерти, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** на нов Правилник за устройството и дейността на ОП „Организация и контрол на транспорта“ е в съответствие с нормативните актове от по-висока степен.

При изработване на проекта за приемане на нов Правилник за устройството и дейността на ОП „Организация и контрол на транспорта“ е спазен чл.18а от Закона за нормативните актове, както и разпоредбите на глави II и III от същия. Извършена е предварителна оценка на въздействието на проекта - приемане на нов Правилник за устройството и дейността на ОП „Организация и контрол на транспорта“, която е прикачена към публикувания проект.

**II. Цел на приемане на нов Правилник за устройството и дейността на ОП “Организация и контрол на транспорта”.**

Целта е приемане на нов Правилник за устройството и дейността на ОП “Организация и контрол на транспорта”, като по този ще се вмени функцията по издаване на удостоверението в предмета на дейност на ОП “Организация и контрол на транспорта” и ще да бъдат делегирани правомощията по издаването на удостоверение за регистрация на търговци желаещи да осъществяват таксиметрови превози на директора на общинското предприятие, както и ще бъдат приведени текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС.

**III. Финансови средства, необходими за приемане на Правилника. –** Няма необходимост от допълнителни финансови средства.

**IV. Очаквани резултати**

Очакваните резултати са: Издаване на удостоверение за регистрация за извършване на таксиметров превоз на пътници от ОП “Организация и контрол на транспорта”.

**V. Анализ за съответствие с правото на Европейския съюз**

Предлаганото приемане на нов Правилник за устройството и дейността на ОП “Организация и контрол на транспорта” е в съответствие с нормативните актове от по**-**висока степен, както и с тези на европейското законодателство.

Приемането на нов Правилник за устройството и дейността на ОП „Организация и контрол на транспорта“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **22.01.2021г.**

Предвид разпоредбата на чл.26, ал.4, изр.2 от ЗНА, при изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни. В тази връзка, следва да се отбележи, че с оглед епидемичната обстановка в страната, община Пловдив, ангажирана с организацията на обществения транспорт на територията на гр. Пловдив, част от който се явява и таксиметровия превоз е необходимо да създаде организация в най-кратки срокове да издава удостоверение на желаещите да предоставят таксиметрова услуга. Влязлото в сила от 01.01.2021г. изменение и допълнение на Закона за автомобилните превози, също налагат община Пловдив да организира максимално бързо издаването на удостоверенията. С оглед на тези обстоятелства, предлагаме вместо законовия тридесет дневен срок за обществено обсъждане да се вземе предвид 14 дневен срок.

След изтичане на законовия 14 **-** дневен срок, предложенията и становищата по проекта на нов нов Правилник за устройството и дейността на ОП „Организация и контрол на транспорта“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка чл.12 от Закона за автомобилните превози, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК, както и разпоредбите на чл.3, ал.8, ал.9 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС.

**ПРОЕКТ НА РЕШЕНИЕ**

**1.** Приема нов Правилник за устройството и дейността на ОП „Организация и контрол на транспорта“, съгласно Приложение № 1 – неразделна част от настоящото решение.

**Приложения:**

**1. Приложение №1** – нов Правилник за устройството и дейността на ОП „Организация и контрол на транспорта“, неразделна част от настоящото проекторешение, ведно с Приложение №1 Организационна структура на ОП „Организация и контрол на транспорта“ и Приложение №2 „Опис на ДМА към 31.12.2020г.“, и двете неразделна част от Правилника.

**2. Приложение №2** – Предварителна оценка на въздействието.